Kliošių kraštovaizdžio draustinis

Kliošių kraštovaizdžio draustinis – saugoma gamtos teritorija (valstybinis draustinis) Klaipėdos rajone, 2 km į vakarus nuo Priekulės, apima Kliošių miško pietinę dalį su Tyrų pelke tarp Derceklių ir Kuršių marių. Praeina Karaliaus Vilhelmo kanalas.

Įsteigtas 1998 m., siekiant išsaugoti pamario lygumos šlapių miškų ir pelkių kraštovaizdį su botaninėmis ir zoologinėmis vertybėmis.Kliošių kraštovaizdžio draustinis, saugoma.lt Saugomos įvairios europinės svarbos buveinės – pievos (karbonatinių smėlynų smiltpievės, aliuvinės, mezofitų, eutrofinių žolynų, melvenynai, pajūrio smėlynų tyruliai), pelkiniai miškai, degradavusios aukštapelkės.Lietuvos Respublikos saugomų teritorijų valstybės kadastras 

Pamario drėgnose pievose pavasarį ir rudenį maitinasi žąsų, tilvikinių paukščių būriai. Šiltuoju metų laiku peri raudonkojai tulikai, perkūno oželiai, paprastosios pempės, Europos rečiausi giesmininkai meldinės nendrinukės, geltonosios ir retos geltongalvės kielės. Degradavusių aukštapelkių buveinėse, jų pakraščiuose peri jūriniai ereliai, teritorija tinkama didžiajam apuokui perėti. Šiose buveinėse ar jų pakraščiuose auga pajūriniai sotvarai.Kliošių kraštovaizdžio draustinis, Kuršių nerijos nacionalinio parko direkcija Įrengtas Tyrų pažintinis takas.Tyrų takas, pamatyklietuvoje.lt

 Šaltiniai 

Kategorija:Klaipėdos rajono saugomos teritorijos
Kategorija:Lietuvos kraštovaizdžio draustiniai